遊石門洞（題擬）
作者：裴士淹
朝代：唐

paragraphs: 溪竹亂花鳥，是月春將暮。
登棧過崖畔，空間瞻瀑布。
千齡無斷絕，百尺恒奔注。
高巖迸似珠，半壁灑如霧。
澹艷水澄澈，欹傾石回護。
藥房森自閑，苔徑窅誰遇。
天翠落深沼，雲華生輕樹。
班輪齊効功，嚴馬何能喻？
勝蹟蓋爲寡，花錢遊誠可屢。
謝公鐫舊詞，安得寢章句？
（見《永樂大典》卷一三○七四「一送」「洞」字「石門洞」條〖十四函一百三十四冊〗。
）。